❗ TEADE: Sel aastal Põltsamaa lossi Lumekuningriigi programmi kahjuks ei toimu! Miks nii?
🏰 Lossihoovis toimuvate kaevetööde käigus on välja tulnud kultuurikihid, mis vajavad arheoloogilist uurimist. Seega on kaevetööd peatatud – see omakorda mõjutab Lumekuningriigi ehitust. Kahjuks ei ole tänases olukorras võimalik jõuluala üles ehitada ja programmi pakkuda. Laseme arheoloogidel tegutseda ja ehitusel omas rütmis kulgeda.
⚒ Kaevamiste käigus on välja tulnud loomaluud, raudnael, söestunud viljaterad, aga ka potikild, mis ilmselt pärineb 16. saj II poolest (Liivi sõja aegne). Selle kihi all võib peidus olla ka kihistusi varasemast keskajast. Seega – kõik vajab uurimist, et saaksime lossi ajaloost rohkem teada.
🏰 Soovime pakkuda turvalist külastust, kuid hetkel on selle võimaldamine hoovis pisut raskendatud – hoovialal on palju lahtisi kraave (piiratud) ja aktiivne ehitustegevus.
Vabandust ebamugavuste pärast!